open-index/open-wikipedia-markdown huggingface dataset:
Flags of the World

miniatura|250px|Bandeira de Flags of the World
**Flags of the World** ou **FOTW** (*Bandeiras do Mundo* en inglés) é unha asociación membro da Fédération Internationale des Associations Vexillologiques desde 2001. Naceu como un sitio web dedicado á vexiloloxía, e segue mantendo esta publicación dixital, con máis de 29.000 páxinas e máis de 54.000 imaxes. É considerado como o sitio máis grande do seu tipo en Internet.

Publícanse as contribucións enviadas á súa lista de correo polos máis de 800 membros de diferentes partes do mundo que se integran na asociación. Existe un comité editorial de voluntarios que administra e edita o sitio, que é actualizado semanalmente. Con todo, debido á gran cantidade de información que se manexa, moita desta información non se atopa actualizada. A páxina permite a creación de diferentes *mirrors*, os cales tardan ata meses en actualizarse, polo que poden ser considerados como fontes "históricas".

## Convencións 
dereita|200px|miniatura|Paleta de cores FOTW.
As ilustracións de bandeiras publicadas en FOTW teñen un formato gif de 216 píxeles de altura, e usan unha convención de cores elixida de entre os 216 cores seguras do modelo de cor RGB. A esta convención denomínalla "paleta FOTW" e consta de 32 cores.
## Notas
## Véxase tamén
### Outros artigos
* Heráldica
* Vexiloloxía
### Ligazóns externas
* Web de Flags of the World
Premios Ondas 2004

Os **Premios Ondas 2004**, correspondentes á súa 51ª edición, foron entregados o 23 de novembro de 2005 no Gran Teatro do Liceu de Barcelona (España).

Como en anos precedentes, a cerimonia estivo presentada polos locutores da Cadena SER Iñaki Gabilondo e Gemma Nierga. Actuaron Kylie Minogue, Duran Duran, David de María, Juanes e Keane. A gala estivo amenizada por Javier Coronas.

Previamente á gala, ao mediodía, o alcalde de Barcelona, Joan Clos, realizou o tradicional xantar con todos os premiados no Palacete Albéniz.

## Premios Ondas de televisión e cine
* **Mellor serie española** (ex æquo)
** *Los Serrano* (Telecinco)
***Aquí no hay quien viva* (Antena 3)
* **Mellor programa de entretemento**
** *Homo zapping* (Antena 3) 
* **Traxectoria ou labor profesional máis destacada**
** Equipo de *La2 Noticias*
* **Mellor programa ou mellor tratamento dun acontecemento**
***El debate del guiñol* (Canal +)
* **Mellor programa de televisión local**
** *Saló de lectura* (Barcelona Televisió)
* **Premios internacionales de televisión**
** *Guerriers à louer* de Télévision Suisse Romande (Suíza)
** *Doe de stemtest* de VRT (Bélxica)
* **Premio Cinemanía ó acontecemento cinematográfico do ano**
** *Mar adentro*, de Alejandro Amenábar

## Premios Ondas de Radio
* **Mellor programación de radio**
***Radio 5 Todo Noticias* 
* **Mellor programa  o tratamento informativo dun acontecemento** 
***Cadena SER*, pola cobertura realizada polos seus Servizos Informativos entre o 11 e o 14 de marzo de 2004
* **Traxectoria ou labor profesional máis destacada**
**Joaquim Maria Puyal (Catalunya Ràdio)
* **Premio á innovación radiofónica**
***Anda ya!* (Los 40 Principales)
* **Premios internacionales de radio** 
***It’s my story: It’s all down to Ben* de BBC (Reino Unido) 
***La travesía* de Radio Nacional de España (España)

### Publicidade en radio
* **Mellor creativo de publicidade en radio**
**José Luis Moro 
* **Mellor campaña de radio**
***Teleamigos* de Renault (Agencia Tiempo BBDO)
***Campaña da Asociación Española Contra el Cáncer* (Axencia McCann Erickson)
* **Mellor creatividade en patrocinio, jingle, mención, promoción, concurso ou outro formato original**
***Tapitas* de ONCE  (Axencia DDB)
* **Cuña máis popular por votación dos oíntes**
*Puritos Dux (Agencia Vinizius Young & Rubicam)

## Premios Ondas de Música
***Mellor canción**
** *Precisamente ahora* de David de María
***Mellor álbum**
** *¿La calle es tuya?* de Estopa
***Mellor artista ou grupo español**
**Manolo García
***Mellor artista ou grupo latino**
**Juanes
***Mellor artista ou grupo internacional**
**Keane
***Premio Especial do xurado / Mellor artista revelación**
** Bebe
***Premio Especial do xurado / Mellor artista en directo**
** El canto del loco
***Mencións Especiais do xurado**
**Duran Duran
**Kylie Minogue

## Premios Ondas iberoamericanos de radio e televisión
* **Mellor programa, profesional ou emisora de radio ou de televisión**
** México: la historia de su democracia de Noticieros Televisa (México) por ser un excelente documental histórico.

## Véxase tamén
### Ligazóns externas
*Web oficial da 51ª edición dos Premios Ondas
Espello (Internet)

Un **espello** (en inglés, ***mirror***) é un termo usado en Internet para referirse a un servidor FTP, unha web ou calquera outro recurso que é unha copia da información doutro.

Os espellos facilitan o acceso á información daqueles usuarios que se atopan afastados da localización física do orixinal. Utilízanse para que a carga de páxinas ou a descarga de arquivos sexa máis rápida mediante un espello máis próximo ao cliente.

Falando de redes, un espello fai referencia ao modo en que traballa un switch ao replicar os paquetes que este conmuta direccionados a un só porto, para que se poida observar todo o tráfico da rede cun analizador especial.
Premios Ondas 2005

Os **Premios Ondas 2005**, correspondentes á súa 52ª edición, foron entregados o 3 de novembro de 2006 no Gran Teatro do Liceu de Barcelona (España).

Por primeira vez en moitos anos, a cerimonia estreou presentadores con Carles Francino e Ángels Barceló, ambos xornalistas recentemente incorporados á Cadena SER. Actuaron The Corrs, Diana Navarro, Coti, Pastora, Il Divo, Antonio Orozco e Lucie Silvas. A gala foi retransmitida para España por Cuatro e estivo amenizada por Juan Carlos Ortega.

Previamente á gala, ó mediodía, o alcalde de Barcelona, Joan Clos, realizou o tradicional xantar con todos os premiados no Palacete Albéniz.
## Premios Ondas de Televisión e cine
* **Mellor serie española** (ex æquo)
** Hospital Central (Telecinco)
**Arrayán (Canal Sur)
* **Mellor programa de entretemento**
** Operación Triunfo (Telecinco) 
* **Traxectoria ou labor profesional máis destacada**
** Mercedes Milá
* **Mellor programa ou mellor tratamiento dun acontecemento**
**Els matins de TV3 (TV3)
* **Mellor programa de televisión local**
** 52 (Localia Cataluña) 
* **Premio internacional de televisión**
** *Je Zal Het Maar Hebben* de NPB/VARA Television (Países Bajos)
**Mención especial do xurado: Racconti di Vita: Donne un Sospeso de RAI (Italia)
* **Premio Cinemanía ó acontecemento cinematográfico do ano**
** Princesas

## Premios Ondas de Radio
* **Mellor programa de radio**
***El suplement* (Catalunya Ràdio) 
* **Mellor programa informativo** 
***Scannerfm.com* pola retransmisión do festival Primavera Sound de Barcelona
* **Traxectoria ou labor profesional máis destacada**
**Julio César Iglesias (Radio Nacional de España)
* **Premio á innovación radiofónica**
**José Ramón de la Morena (Cadena SER)
* **Premio internacional de radio** 
***La nouvelle cuisine ou comment cuisiner après mai 68* de Radio France (Francia) 
**Mención especial do Xurado: *Lives in a landscape – The Base* de BBC (Reino Unido)

### Publicidade en radio
* **Mellor cuña de radio**
**La no colección (Renault) 
* **Mellor equipo creativo de publicidade en radio**
**Juan Nonzioli, Nacho Guilló e Víctor Aguilar (axencia Shackleton)
* **Mellor campaña de radio**
***Deseos* de ONCE (agencia DDB)
* **Mellor creatividade en patrocinio, jingle, mención, promoción, concurso ou outro formato orixinal**
**Pepe Domingo Castaño

## Premios Ondas de Música
***Mellor canción**
** *Caminando por la vida* de Melendi
***Mellor álbum**
** *Pájaros en la cabeza* de Amaral
***Mellor artista o grupo español**
**El canto del loco
***Mellor artista o grupo internacional**
**Coti
***Premio Especial do Xurado / Mellor artista revelación**
** Diana Navarro
***Mención Especial do Xurado**
**The Corrs

## Premios Ondas iberoamericanos de radio e televisión
* **Mellor programa, profesional ou emisora de radio ou de televisión**
** Radio Caracol (Miami polo seguimento informativo ó paso do furacán Katrina.

## Véxase tamén
### Ligazóns externas
*Web oficial da 52ª edición dos Premios Ondas
*El País – Fotogaleria: Cerimonia dos Ondas 2005
*El País - Profesionais de dilatada experiencia reciben os Ondas de televisión e radio (03/11/2005)
-485

## Acontecementos 
* Xerxes I, xa de Persia, emprende unha campaña militar contra Exipto.

### Arte e cultura 
* Edificio coñecido como *Tesouro dos Atenienses*, en Delfos.

## Nacementos 
* Protágoras, filósofo grego (m. -420).
* Gorxias - filósofo grego (data aproximada).

## Mortes 
*

Historia ano a ano
-521

## Acontecementos 
* Darío I o Grande sobe ao trono de Persia (até -485), sucedendo o usurpador Bardiya, dasaparecido no ano anterior.

## Nacementos 
*

## Mortes 
* Cambises II, xa de Persia desde -529 ou -528.

## Véxase tamén 
### Outros artigos 
*

Historia ano a ano
-330

## Acontecementos 
* Xaneiro - Alexandre o Grande derrota, con dificultades, o sátrapa Ariobarzanes no desfiladeiro denominado "Portas Persas".
* Abril - Alexandre entra en Persépole, capital persa, que saquea e incendia.
** O rei macedonio segue a perseguir o xa Darío III. Este refuxiado en Media, é asasinado.

## Nacementos 
* Cleanto, filósofo estoico, grego (m -232).

## Mortes 
* Darío III, último monarca da dinastía Aqueménida de Persia; asasinado (n. c. -380).

Historia ano a ano
OrtoGal

miniatura|upright=0.7|Logo.
**OrtoGal** é un corrector ortográfico gratuíto e en liña elaborado polo Seminario de Lingüística Informática da Universidade de Vigo. Está adaptado ó cambio normativo da lingua galega de 2003 e soporta un límite máximo de 50.000 caracteres.

## Véxase tamén
### Ligazóns externas
* Páxina do corrector
-465

## Acontecementos 
* Instáurase a democracia en Siracusa. O tirano Trasíbulo é exiliado á cidade de Locri. Final da tiranía dos Dinoménidas.
* A illa de Tasos rebélase contra o dominio de Atenas na Liga de Delos.
* Artaxerxes I sucede a Xerxes I como xa de Persia (ata -424)

## Nacementos 
* Pródico de Ceos, filósofo grego.

## Mortes 
* Xerxes I, xa de Persia e rei de Exipto, asasinado.

Historia ano a ano
-385

## Acontecementos 
*

## Nacementos 
*

## Mortes 
* Aristófanes, comediógrafo grego (n. -445).

Historia ano a ano
-406

## Acontecementos 
* O ditador romano, Marco Furio Camilo, pon asedio á cidade etrusca de Veies, ambicionando apoderarse das súas salinas.
* Cartago invade Sicilia, sometendo varias polis helénicas do sur da illa.
** A cidade de *Akragás* (Agrigento) é tomada e incendiada polos cartaxineses. 

### Arte e cultura 
* "*As Bacantes*" de Eurípides.
* "*Edipo en Colona*" de Sófocles.

## Nacementos 
*
## Mortes 
* Eurípides, dramaturgo grego (n. -484).
* Sófocles, dramaturgo grego (n. -495).
* Calicrátidas, xeneral espartano.

## Outros 
*

Historia ano a ano
-445

## Acontecementos 
* Grecia - Paz dos 30 Anos: Atenas debe retirar as súas tropas das polis asociadas á Liga do Peloponeso. O acordo implica o recoñecemento da preponderancia terrestre espartana e da marítima ateniense.
* Roma - Lei Canuleia: a prohibición de matrimonio entre patricios e plebeos é abolida.

### Arte e cultura 
* Friso das Panateneas, de Fidias, no Partenón de Atenas.
* Policleto esculpe o *Doríforo*.
* Remátase o templo de Poseidón, ao sur de Atenas, sobre o cabo Sunión.
* O dramaturgo grego, Sófocles, estrea "*Ajax*".

## Nacementos 
* Aristófanes, comediógrafo grego (m. -385).

## Mortes 
*

Historia ano a ano
-480

## Acontecementos 
### Mediterráneo Oriental 
* O xa persa Xerxes I, saíndo de Sardes, en Asia Menor, invade Grecia continental desde o Norte do país.
** Agosto - Batalla das Termópilas: o exército persa forza o paso cara ao sur heleno, aniquilando o exército espartano, que resiste o tempo preciso para preparar a resistencia dos seus compatriotas.
** Xerxes entra en Atenas, que é incendiada.
** 29 de setembro - Batalla de Salamina: a frota ateniense, conducida por Euribíades, derrota á frota persa en augas próximas a Atenas.

### Mediterráneo Central 
* Batalla de Himera - Xelón de Siracusa derrota os cartaxineses.

### Arte e cultura 
miniatura|Dama de Elche.
* Dama de Elche, considerada unha das obras cimeiras da escultura ibérica (data aproximada).
* Templo de Zeus Olímpico (*Olimpeion*) en Agrigento.

## Mortes 
* Leónidas I, rei de Esparta, en combate.

Historia ano a ano
-497

## Acontecementos 
* Darío I o Grande, xa de Persia, somete as polis xonias que se rebelaron contra o seu dominio

## Nacementos 
* Sófocles, dramaturgo grego (m. -406).

## Mortes 
* Aristágoras, ex-mercenario grego ao servizo dos persas, caído en combate en Tracia.

Historia ano a ano
Daniela Bianchi

[miniatura|Daniela Bianchi entre [Richard Chamberlain e Raymond Massey en 1964.]]
**Daniela Bianchi**, nada en Roma o 31 de xaneiro do 1942, é unha actriz italiana. Foi segunda no concurso de Miss Universo en 1960, acadando sona pola súa beleza e mais pola súa actuación nun dos filmes da saga de James Bond no 1963.

## Traxectoria 
Naceu durante a segunda guerra mundial. Fixo un par de filmes na súa terra natal antes de ser escollida Miss fotoxénica pola prensa do seu país no 1959. Presentouse ao concurso Miss Universo no 1960 e chegou á final.

Os produtores da serie Bond, procuraban á intérprete de Tatiana Romanova no filme *Desde Rusia con amor* (1962), e chamaron a un *casting* a Bianchi, quen resultou escollida pola súa beleza e encanto, precisos para interpretar o personaxe clave do filme. O único detalle foi a súa voz, que non concordaba coa imaxe da axente rusa que interpretaba, polo que tivo que ser dobrada. A actuación de Bianchi resultou convincente e o filme tivo grande éxito.

Despois do filme Bianchi fixo algúns filmes máis ben discretos, até 1968, no que se adicou a outra actividade. Só no 1990 apareceu nunha parodia de James Bond, xunto ao irmán de Sean, Neil Connery en *Operación 000*.
Premios Ondas 2003

***Premois Ondas Internacionais de Radio**
**Doba Razuma, La edad de la razón de Radio Televisión Serbia (Belgrado)
**Berthelsen, El programa de Berthelsen de Radio Danmark(Dinamarca)
***Premos Ondas Nacionais de Radio**
**Mellor programa de radio de difusión nacional: No es un día cualquiera RNE
**Mellor programa especial ou melljor cobertura dun acontecemento nacional ou internacional: Servizos Informativos da Cadena SER, con especial referencia á súa redacción de Radio Galicia.
**Mellor programa ou espazo radiofónico que destaque pola súa orixinalidade, innovación ou servizo á sociedade: Capital de RadioO Interweconomía
**Mención especial do xurado: Bienvenidos de Canal Sur Radio
**Premos Ondas de Ouro de Radio: Matías Prats Cañete
**Premio Ondas ó mellor espazo publicitario en radio: á Cuña: “Empleado”. Anunciante: Viajes El Corte Inglés. Directores Creativos: Guillermo Fesser ey Juan Luis Cano. Equipo Creativo e Realización: Gomaespuma.
***Premios Ondas de Publicidade**
**Avecrem-Gallina Blanca
**Das Rote Quadrat: Die “Prestige” – Das öl und ein kartell des schweigens: El Prestige, su petróleo y el cuartel del silencio 
**Hessischer Rundfunk (Alemaña)
**Le sorelle Guerra: As irmás guerra de  TSI/SSR (Suíza)
**Mención Especial: Out of control Descontrolados BBC (Inglaterra)
***Premios Ondas Nacioanis de Televisión**
**Mellor serie: Cuéntame cómo pasó de TVE-1
**Mellor programa de entretemento (ex-aequo) Las noticias del Guiñol,  Canal +
**Mellor programa de entretemento (ex-aequo) La columna de TV3
**Mellor programa que destaque pola súa innovación: Me lo dices o me lo cuentas: Tele Madrid
**Mellor programa que destaque polo seu servizo á sociedade: Cobertura Informativa do desastre ecolóxico do Prestige, Telecinco.
***Premios Ondas de Ouro da Televisión**
**Chicho Ibáñez Serrador
****Ondas Iberoamericanos de Radio e Televisión**
*Mellor programa, profesional, ou emisora de radio, ou televisión :FM PALERMO, Bos Aires (Arxentina) 
*Jacobo Zabludovski
Paul Klee

[miniatura|Centro Paul Klee de Berna, obra do arquitecto [Renzo Piano]]
**Paul Klee**, nado en Müchenbuchsee o 18 de decembro de 1879 e finado en Muralto o 29 de xuño de 1940, foi un pintor suízo cun estilo entre o surrealismo, o expresionismo e a abstracción.

## Traxectoria 
Klee naceu en Münchenbuchsee, preto de Berna, Suíza, nunha familia de músicos. O seu pai, Hans Klee, era profesor de música no Seminario Estatal de Berna e súa nai, Ida Frick, estudara para cantante, polo que recibiu unha selecta formación musical, destacando como violinista. Estudou arte en Múnic con Heinrich Knirr e Franz von Stuck. Ao regreso dunha viaxe a Italia asentouse en Múnic, onde coñeceu a Wassily Kandinsky e Franz Marc.

En 1911 Wassily Kandinsky e Franz Marc fundaron en Múnic un grupo de artistas vinculado ao expresionismo co nome de Der Blaue Reiter. Paul Klee non era oficialmente membro desta asociación, pero sentíase moi unido ao círculo de artistas que a integraban e participou nas súas exposicións. En 1913 Klee traduciu "Das Licht" (*La Lumière*) de Delaunay para a galería *Der Sturm de Herwarth Walden*, en Berlín.

En 1914 visitou Tunisia e quedou impresionado coa calidade da luz, polo que escribiu no seu diario:

Klee traballaba en óleo, acuarela, tinta e outros materiais, xeralmente combinándoos nun só traballo. Os seus cadros frecuentemente aluden á poesía, á música e aos soños, e ás veces inclúen palabras ou notas musicais.

Despois da primeira guerra mundial, Klee ensinou na Bauhaus e, a partir de 1931, na Academia Düsseldorf, antes de ser denunciado polos nazis por producir "arte dexenerada".

En 1933 deixou o ensino e regresou a Berna, onde realizou unha grande exposición na Kunsthalle (1935). Ao presentarse os primeiros síntomas dunha grave enfermidade, diminuíu o seu traballo. En 1940 internárono nunha clínica de Muralto-Locarno, onde faleceu o 29 de xuño.

Paul Klee tamén escribiu textos sobre teoría da arte que foron publicados cando aínda estaba en vida e que se seguen publicando en varias linguas. O máis coñecido é *Pâdâgogisches Skizzenbuch*, Munich, Lagen, 1925.

## Algunhas obras 
* *Pequeno abeto* (1922)
* *A máquina do gorxeo* (1922)
* *Rúa principal e rúa secundaria* (1929)
* *Ad Parnassum* (1932)
* *Cabeza dun mártir* (1933)
* *O home futuro* (1933)
* *Anxo pobre* (1939)
* A casa xiratoria

## Notas 
## Véxase tamén
Heterosexualidade

miniatura|Símbolo vencellado á heterosexualidade.
A **heterosexualidade** é unha orientación sexual caracterizada pola atracción sexual, ou o desexo amoroso ou sexual por persoas do sexo oposto, en contraste coa homosexualidade.

Ademais de referirse a unha orientación sexual, o termo heterosexualidade designa tamén o comportamento sexual entre persoas de sexo oposto. Moitas especies animais (aquelas que teñen sexo e fertilización interna), entre as que se atopa a especie humana, reprodúcense mediante relacións heterosexuais.

## Notas 
## Véxase tamén 
### Outros artigos 
* Heterosexualidade obrigatoria
* Orientación sexual
* Heteroaliado
Charly J

**Juan Carlos Martínez Valcárcel**, nado o 3 de xuño de 1968 nas Palmas de Gran Canaria, é un MC galego, coñecido co nome artístico de **Charly J**.

## Traxectoria
No ano 1984, influenciado pola película *Break Dance*, Charly J comeza a bailar breakdance cos seus amigos nas rúas de Lugo, formando o grupo Break Sky Masters e máis tarde Blood Stars, xunto aos que fixo exibicións por toda Galicia, ademais de acercarse a outros elementos do hip hop coma o beatbox, o scratching e os graffitis.

Influenciado por Grandmaster Flash, Run DMC, LL Cool J e Fat Boys entre outros, e tras gravar varias maquetas, en 1990 gravou o maxi-sinxelo *Radyo* coa compañía discográfica Sons Galiza. Deste disco lanzáronse dúas tiradas, unha en galego e outra en castelán. Ademais de ser o autor das letras, tamén compuxo a música e deseñou a capa.

Xa apartado do panorama musical, traballo coma deseñador gráfico.

## Discografía
**Radyo* (Maxi) (Sons Galiza, 1990)
DOA

Con **DOA** pódese facer referencia a:
***D.O.A.**, un grupo de música punk canadense.
***DOA**, un grupo musical galego.
*A serie de videoxogos **Dead or Alive (DOA)**.
***DOA: Dead or Alive**, o filme baseado no videoxogo.
***"DOA"**, o sinxelo da banda estadounidense Foo Fighters.
Aleixa

**Aleixa** é un nome propio feminino galego. A súa orixe é o grego *Αλέξιος* *Alexios* derivado de *αλεξειν* *alexein* (protexer). En galego tamén ten a variante **Alexia**. e 637 co nome Alexia, cunha media de idade de 17,7 anos.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
DOA (grupo musical)

**DOA** é un grupo musical galego de música popular, medieval e moderna.

## Traxectoria 
Doa xorde na Coruña en 1978, formado inicialmente por Bernardo Martínez (frauta), Xoan Piñón (guitarra) e Enrique F. Ferreira (violonchelo), comeza acompañando a Xosé Quintas Canella; o seu estilo ten como base a música popular e medieval galegas, incluíndo de cando en vez, composicións propias.

Coa incorporación de Miro Casabella (voz, zanfona, cítola), Xaquín Blanco (gaitas, bombarda, frautas) e Pedro Puértolas (violín), queda configurada a formación que rexistraría a primeira gravación.

## Discografía 
* *O son da estrela escura* (1979) (editorial Ruada)
* *Polaridade* (1984) (Sociedad Fonográfica Asturiana)
* *Perfiles* (1986) (Sociedad Fonográfica Asturiana)
* *Arboretum* (2002) (DOA, Xingra)
* *A fronda dos cervos* (2006) (DOA, Mare Produccións)
* *A fronda dos cervos* (2011) (DOA, FOL MUSICA) Mellor Disco 2011 nos XI Premios Opinión de Música Folk

O grupo caracterízase por un dinamismo permanente nas súas diversas formacións e pola colaboración de numerosos músicos:

## Véxase tamén 
### Bibliografía 
*
Alois Alzheimer

miniatura|dereita|Alois Alzheimer

**Alois Alzheimer**, nado en Marktbreit (Baviera) o 14 de xuño de 1864 e finado en Breslau o 19 de decembro de 1915, foi un psiquiatra e neurólogo alemán.

## Traxectoria 
Alzheimer identificou por vez primeira os síntomas do mal que despois se coñecería como alzhéimer. Observounos nunha paciente que viu en 1901, e publicou en 1906 os descubrimentos que fixo ao examinar *post mórtem* o seu cerebro.

Alzheimer estudou nas universidades de Tubinga, Berlín e Würzburg, onde se licenciou en Medicina en 1887. Ao ano seguinte estivo cinco meses asistindo a enfermas mentais, antes de ocuparse dunha consulta nun asilo mental de Frankfurt. Alí coñeceu ao neurólogo Franz Nissl (1860-1919). Gran parte do traballo de Alzheimer en patoloxía cerebral baséase no método de Nissl, que consistía nunha tintura de prata das seccións histolóxicas.

Foi cofundador e copublicador da revista *Zeitschrift für die gesamte Neurologie und Psychiatrie*. Non escribiu ningunha obra en solitario.

En decembro de 1915 Alzheimer enfermou durante unha viaxe en tren a Wrocław. Probablemente afectoulle unha infección de estreptococo que lle provocou febre e insuficiencia renal. Morreu aos 51 anos dun ataque ao corazón.

## Véxase tamén 
### Ligazóns externas 
* Who Named It? - Alois Alzheimer
Barbuda (homónimos)

O termo **Barbuda** pode referirse a:

***Barbuda**, unha antiga moeda portuguesa.

Como topónimo, pode referirse a:

;Fóra de Galiza

;En Antiga e Barbuda
***Barbuda**, unha das illas de Antiga e Barbuda.

## Véxase tamén
### Outros artigos
***As Barbudas**, lugar da parroquia de Aranga, no concello de Aranga.
Documento (homónimos)

**Documento** ou **Documentos** pode referirse a:
* Documento, un texto que contén información.
* Colección Documentos de Ediciós do Castro, unha colección de libros da editorial Ediciós do Castro.
Guaratinguetá

**Guaratinguetá** é un municipio brasileiro do estado de São Paulo. A súa poboación o ano 2007 era de 125.012 habitantes. A súa superficie total é 751,44&nbsp;km².

miniatura|250px|esquerda|Frei Galvão (António de Sant'Anna Galvão, primeiro santo brasileiro, nado na cidade.

Fundada en 13 de xuño de 1630, é a terra natal de Santo Antón de Santana Galvão, o primeiro santo católico nado no Brasil.
Altura

**Altura** pode referirse a:
* Altura (magnitude), unha magnitude física.
* Altura (astronomía), propiedade astronómica.
* Altura (música), o xeito como o oído humano percibe a frecuencia fundamental do son.
* Altura, un concello da provincia de Castelló, Comunidade Valenciana.
Steven Bochco

**Steven Ronald Bochco**, nado en Nova York o 16 de decembro de 1943 e finado na mesma cidade o 1 de abril de 2018, foi un produtor e guionista de televisión estadounidense. Participou en varias series e películas como *Hill Street Blues *, *L.A. Law* e *NYPD Blue*.

## Traxectoria 
Naceu nunha familia xudía. Os seus pais eran artistas, a nai pintora e o pai violinista. Estudou nunha escola de Música e Artes. En 1961 mudouse a Pittsburgh para estudar literatura e teatro. Graduouse co título de Bacharel en Teatro en 1966.

Traballou na Universal Studios, como escritor e despois como editor de historia, para as series *Ironside*, *Columbo*, *McMillan and Wife*, *Griff*, *Delvecchio* e *The Invisible Man*.

O seu maior éxito foi na cadea NBC co drama *Hill Street Blues*. Estivo emitíndose desde 1981 a 1987 e Bochco apareceu nos créditos como co-creador, ademais de escribir e producir a serie.

Bochco estivo no desenvolvemento, proceso de creación e foi designado produtor executivo da serie *L.A. Law* (1986-1994), que foi retransmitida por primeira vez na cadea NBC. Tiña un contrato moi lucrativo coa cadea ABC, polo cal en 1987, estrea a serie *Doogie Howser, M.D.* (1989-1993).

Despois deste éxito, participou en *NYPD Blue* (1993) con David Milch. Ademais presentou o proxecto de  *Murder One* (1995-1997), *Brooklyn South* (1997) e *City of Angels* (2000).

## Véxase tamén 
### Ligazóns externas 
*Biografía
Altura (magnitude)

A **altura** é unha magnitude física que expresa a distancia medida en vertical que presenta un obxecto en repouso ou movemento respecto dun plano de referencia. O cálculo da altura é necesario para analizar tanto as caídas libres como os tiros parabólicos.
 
## Altura máxima nun tiro parabólico 
dereita|miniatura|Tiro parabólico.
A altura máxima nun tiro parabólico pode calcularse partindo da ecuación da velocidade do tiro parabólico na súa compoñente vertical.

### Datos previos 
Para os cálculos nun tiro parabólico destas características, tómase coma vector de posición inicial o da posición de tiro, e polo tanto:

 r_{0x} = 0 \,  (1) e  r_{0y} = 0 \,  (2)

Ademais, a descomposición do vector da velocidade inicial permite saber que:

 v_{0y} = v_0 \, \sin \alpha  (3) e  v_{0x} = v_0 \, \cos \alpha  (4)

forzas verticais e non horizontais.

### Cálculo 
Dado que, partindo dunha velocidade inicial ascendente, é o punto máis alto e onde comeza a descender, cando chega á altura máxima o obxecto ten velocidade nula e polo tanto pódese calcular despexando o tempo que tarda en chegar a ese punto:

 v_y = v_{0y} + a \, t = v_{0y} -g \, t = 0 \Rightarrow   g \, t = v_{0y} \Rightarrow t = \frac{v_{0y}}{g} = \frac{v_0 \, \sin \alpha}{g} 

facendo un último paso en función da ecuación (3).

Este é o tempo que se tarda en acadar a altura máxima, e polo tanto pódese substituír na ecuación da posición vertical da partícula. Neste caso para a posición vertical, como xa se dixo (1), colócase o centro do sistema de coordenadas coincidindo co punto de lanzamento inicial, e polo tanto  r_{0y} = 0 \, :

 r_y = r_{0y} + v_{0y} \, t + \frac{1}{2} \, a \, t^2 = 0 + v_{0y} \, \frac{v_{0y}}{g} - \frac{g}{2} \, \left ( \frac{v_{0y}}{g} \right )^2 = 

 = \frac{v_{0y}^2}{g} - \frac{g}{2} \, \frac{v_{0y}^2}{g^2} = \frac{2 \, v_{0y}^2}{2 \, g} - \frac{v_{0y}^2}{2g} = \frac{2 \, v_{0y}^2 - v_{0y}^2}{2 \, g} = \frac{v_{0y}^2}{2 \, g} = \frac{v_0^2 \, \sin^2  \alpha}{2 \, g} 

Para a posición horizontal tamén se fai unha simple substitución do valor do tempo na ecuación do vector horizontal, sabendo que a posición inicial e a aceleración nesa dirección son nulas:

 r_x = r_{0x} + v_{0x} \, t + \frac{1}{2} \, a \, t^2 = 0 + v_{0x} \, t + 0 = v_{0x} \, \frac{v_{0y}}{g} 

e substituíndo a descomposición das compoñentes das velocidades en función das ecuacións (3) e (4):

 v_{0x} \, \frac{v_{0y}}{g} = v_0 \, \cos \alpha  \, \frac{v_0 \, \sin \alpha }{g} = \frac{v_0^2 \, \sin \alpha \, \cos \alpha }{g} = \frac{v_0^2 \, 2 \, \sin \alpha \, \cos \alpha }{2 \, g} = \frac{v_0^2 \, \sin 2 \alpha }{2 \, g} 

que, como se pode comprobar comparando cos resutados do alcance, é a metade da distancia horizontal que se acada no máximo desprazamento horizontal.

## Véxase tamén 
### Outros artigos 
* Alcance
* Tiro parabólico
Elipse

O termo e **elipse** pode referirse a:
* unha elisión na lingua, figura retórica ou simple circunstancia lingüística;
* unha figura xeométrica
Valga (homónimos)

O termo **Valga**, que describe un pequeno val. 

Como topónimo pode referirse a:

;En Galiza
***Valga**, concello da comarca de Caldas;
****Valga**, parroquia de dito concello;
*****Ponte Valga**, lugar de dita parroquia;
***A Valga**, lugar da parroquia de Visantoña, no concello de Mesía.

;Fóra de Galiza

;En Estonia
***Valga**, concello de Estonia;
***Valgamaa**, condado de Estonia.

## Véxase tamén
### Outros artigos
***As Valgas**, lugar da parroquia de San Miguel de Reinante, no concello de Barreiros.
Orville Wright

**Orville Wright**, nado en Dayton (Ohio) o 19 de agosto de 1871 e finado en 1948, foi un inventor norteamericano.

## Traxectoria 
Co seu irmán Wilbur fundou unha fábrica de bicicletas en 1892.

Os Wright interesáronse nunhas ideas sobre voo de maquetas e a partir dese momento, non deixaron de traballar para levar ao home en voo polos aires. Para a realización dos seus estudos sobre o voo, desenvolveu o primeiro túnel aerodinámico en 1901 e en 1902, introduciu o empenaxe vertical con temón móbil nos avións como sistema de estabilidade que practicamente eliminaba o perigo de barrenas.

Os irmáns Wright realizaron varios modelos e maquetas antes de iniciar a construción dun prototipo. Moitas destas maquetas voaron por si soas nun voo planeado, o que impulsou os Wright a seguir co seu proxecto. Non foron poucas as dificultades, moitas veces os mandos tiveron que ser adecuados para poder controlar o planeo. Un dos maiores problemas consistiu na inclinación cara a un lado ou a falla de control horizontal. Os irmáns Wrigth solucionaron estes problemas enxeñosamente.

O 17 de decembro de 1903, en Kitty Hawk, Orville Wright realizou o que se considera o primeiro voo dun avión tripulado e semipropulsado con éxito, que durou 12 segundos. O aparato chamábase *Flyer I*.

O voo fíxose en segredo e sen testemuñas, para evitar o plaxio do seu novo invento, existindo como única proba a palabra de Orville e do seu irmán. Os Wright eran moi celosos do seu invento e non desexaban dar moitas evidencias do seu aparato, de feito as fotos tiráronse sempre desde certa distancia, para impedir revelar os detalles.

O Flyer I non era capaz de voar por si mesmo, xa que requiría a axuda dunha catapulta externa activada por un peso que o lanzaba ao aire, simulando un voo para poder así probar o funcionamento dos mandos do avión.

O 9 de setembro de 1908, en Fort Meyer (Virxinia), estableceu novas marcas cando o primeiro avión Wright voou durante 62 minutos completando 57 círculos a unha altura de 36,6 m.

Este voo converteu a Orville nunha celebridade internacional. Iniciou unha época de incesante actividade: á fronte do seu equipo de pilotos de exhibición, comprobaba todas as pezas novas do material utilizado nos avións Wright e supervisaba a produción das fábricas Wright. O exército comprou a idea dos Wright, así a todo, a aviación tardaría aínda en desenvolverse.

En 1908, os Wrigth ademais levaron o aparato a Francia onde realizaron unha exitosa exhibición ante un público perplexo que estaba acostumado a ver artefactos planando durante un chisco e colisións en terra. Deste modo arrebataron a Alberto Santos-Dumont a supremacía do aire.

Logo da morte de Wilbur en 1912, Orville foi o presidente da Compañía Americana Wright. Tres anos despois vendeu as súas accións. Logo traballou como enxeñeiro na mesma compañía. Morreu o 30 de xaneiro de 1948 en Dayton.
## Notas 
## Véxase tamén 
### Outros artigos 
* Irmáns Wright
Valga, Estonia

**Valga** (en alemán Walk) é un concello urbano estoniano, capital do condado de Valga no sur de Estonia. Ocupa unha área de 16,5&nbsp;km² na fronteira sur con Letonia. Talín, a capital do país está 245&nbsp;km da cidade. Segundo estimacións para 2007 posúe unha poboación de 13&nbsp;862 habitantes. Valga e a cidade de Valka no norte da Letonia foron unha única cidade, até a súa separación en 1920.
## Cidades irmás 
250px|esquerda|miniatura|Casa do concello de Valga
Valga está irmandada coas seguintes cidades:

*  Valka
*  Oakland (Maryland)
*  Östhammar
*  Hallsberg
*  Tornio
*  Lübz
## Véxase tamén
### Ligazóns externas 
* website oficial
* Valga/Valka
Teixido, Cedeira

**Santo André de Teixido**, coñecida popularmente como Santo André de Lonxe, é unha parroquia situada no leste do concello de Cedeira, na Serra da Capelada, preto dos cantís sobre o mar. Segundo o padrón municipal de 2022 tiña 48 habitantes (31 homes e 17 mulleres), constando os seus lugares na parroquia de Régoa a efectos estatísticos.

Na xurisdición eclesiástica forma parte do arciprestado de Xuvia, pertencente á diocese de Mondoñedo-Ferrol.

Neste lugar atópase o santuario de Santo André de Teixido, famoso lugar de peregrinación.

## Lugares de interese 
Ademais da capela de Santo André, teñen tamén interese a *Fonte do Santo* e o miradoiro natural de Vixía de Herbeira, por riba dos cantís que, cos 620 metros de altura, teñen a maior cota sobre o mar de toda Europa.

### Curro da Capelada 
O curro da Capelada é un espazo para a rapa das bestas que se celebra no monte da Pena Toxosa o último domingo de xuño.

## Teixido na literatura popular 
; Refraneiro
* *A San Andrés de Teixido vai de morto o que non foi de vivo*.
* *A san Andrés van ás veces dous e volven tres*.

; Cantigueiro
* *A San Andrés de Teixido/ fun coa cesta na cabeza,/ fun por mar e vin por terra/ o santiño mo agradeza* .
* *Fun ó santo San Andrés/ alá no cabo do mundo;/ sólo por te ver, meu santo,/ tres días hai que non durmo* .
* *Meu señor San Andresiño/ que está na alta ribeira,/ véñolle pedir, meu santo,/ a salvación verdadeira* .

## Galería de imaxes 
centro|333px

File:Santo André de Teixido, Régoa, Cedeira, Galicia (Spain).jpg|Cantís
Ficheiro:Santoandrésdeteixido.jpg|Igrexa de Santo André de Teixido
Ficheiro:Teixido3.jpg|Interior da Igrexa
Ficheiro:Acantiladossantoandres.jpg|Baixando aos acantilados en Santo André

## Lugares e parroquias 
### Lugares de Teixido 
### Parroquias de Cedeira 
## Notas 
## Véxase tamén 
### Bibliografía 
* LEMA BOUZAS, Lino (compilador): *Ditos e cantigas mariñeiras*. I Encontro de embarcacións tradicionais, Galicia 1993.
* RISCO, Vicente: "Cultura espritual", en *Historia de Galiza* tomo I, 1962 (reed. Akal 1979, 255-777).
* TORRES, Xohana: *Teixido. San Andrés de Lonxe: Mitos e Ritos*; Engaiolarte, Vigo, 2017
### Outros artigos 
* Lugares de Cedeira
* Santuario de Santo André de Teixido
* *Pelerinaxes I*
### Ligazóns externas 
* Romaní, Ana (19/10/2018) "Xohana Torres, a poeta de San Andrés de Teixido"  *A Nosa Terra*.
Galería de imaxes de Palas de Rei

**Galería de imaxes** do concello de Palas de Rei na provincia de Lugo.

## Palas de Rei 

Ficheiro:Palas de Rei 01-03c.JPG|Casa do concello
Ficheiro:Situacion Palas de Rei.PNG|Mapa coa localización

## Parroquias 
### Meixide 

Ficheiro:Vilar de Ulloa.jpg|Vilar de Ulloa, Meixide, Palas de Rei
Ficheiro:Iglesia de San Xulian do Caminno en Palas de Rei.jpg|San Xulián do Camiño

### Vilar de Donas 
#### Igrexa de Vilar de Donas 

Ficheiro:VilarDeDonasIgrexa.jpg|Igrexa de Vilar de Donas
Ficheiro:Vilar_de_Donas_Panorámica_def.jpg|Igrexa de Vilar de Donas
Ficheiro:Iglesia de San Salvador de Vilar das Donas.jpg|Interior, capela central
Ficheiro:Iglesia de San Salvador de Vilar de Donas Sepulcro.jpg|Sepulcro

## Castelo de Pambre 

Ficheiro:Camino de Santiago - August 2006.jpg|Castelo de Pambre
Ficheiro:Castelo Pambre.jpg|Castelo de Pambre
Ficheiro:Castelo de Pambre xeral.JPG|Vista do Castelo
Ficheiro:Castelo de Pambre 2.JPG|Vista xeral do Castelo
Ficheiro:Castelo de Pambre Porta.JPG|Porta do Castelo
Ficheiro:Castelo de Pambre Escudo.JPG|Escudo na porta do Castelo

## Igrexa de Santa María de Marza 

Ficheiro:Iglesia de Santa Maria de Marza.jpg
Ficheiro:Iglesia de Santa Maria de Marza 1.jpg
Ficheiro:Iglesia de Santa Maria de Marza 2.jpg
Ficheiro:Iglesia de Santa Maria de Marza 3.jpg
Ficheiro:Iglesia de Santa Maria de Marza 4.jpg

## Véxase tamén 
### Outros artigos 
*Galería de imaxes de Galicia
*Lugares de Palas de Rei
*Galería de imaxes da comarca da Ulloa
*Eleccións municipais en Palas de Rei
Sancho Gracia

**Sancho Gracia**, nado en Madrid o 27 de setembro de 1936 e finado na mesma cidade o 8 de agosto de 2012, foi un actor español.

## Traxectoria 
Por mor da guerra civil a súa familia exiliouse e instalouse no Uruguai. Alí estudou interpretación no Conservatorio de Margarita Xirgú. En 1963 regresou a España e estrenou a serie que o levou á fama, *Curro Jiménez*.

Ó longo da súa ampla carreira cinematográfica traballou en multitude de producións internacionais, tanto norteamericanas como europeas.

É pai do tamén actor Rodolfo Sancho.

Morreu o 8 de agosto de 2012 polas complicacións causadas polo cancro de pulmón que padecía.

## Filmografía 
### Cine 
### Televisión 
## Notas 
## Véxase tamén 
### Ligazóns externas 
* Ficha en IMDb
Espello (homónimos)

O termo **espello** pode referirse a:

*un **espello**, un vidro ou unha lámina doutra substancia que permite a reflexión da Imaxe.
*en Internet, un **espello** (ou *mirror*) é un sistema para a copia de contidos;
*na pesca, un **espello** é unha arte tradicional para ver o fondo e pescar con bicheiro.
*en náutica, un **espello** é unha parte dun buque situada na popa.
*en bioloxía, un **espello** é unha marca brillante dalgunhas aves.
Club do Mar Ferrol

O **Club do Mar Ferrol** é un club de carácter deportivo e cultural creado no ano 1992 e que se dedica a actividades relacionadas co mar: pesca deportiva, vela de cruceiro e olímpica, vela tradicional, mergullo e pesca submarina. Para iso organiza varios campionatos destas especialidades ó longo do ano.
Na actualidade conta con máis de 1000 socios.

## Outras actividades
O club organiza actividades de limpeza de fondos do litoral mariño en colaboración coa Sociedade Galega de Historia Natural. No ano 2007, en colaboración coa Estación Biolóxica da Graña que pertence á Universidade de Santiago, están dedicados ao cambio de localización dunha colonia de gorgonias que estaban en perigo por causa das obras do porto exterior.

Tamén colabora coa Autoridade Portuaria Ferrol San Cibrao na xestión de pantaláns e infraestruturas portuarias en Ferrol.

Dentro do ámbito da cultura da vela e embarcacións tradicionais, ten recuperado e promovido a construción de embarcacións tradicionais, e participado con elas en distintas probas da costa galega e da costa atlántica europea. En 1993 organizou a primeira regata de Vela Clásica Parrocheira, que dende aquela se celebra anualmente. En 1997 o club entrou a formar parte da Federación Galega pola Cultura Marítima e Fluvial, coa que colaborou na organización do VIII Encontro de Embarcacións Tradicionais de Galicia no ano 2007, en Ferrol.
Folga xeral de 1917

A **folga xeral de 1917** foi unha folga convocada en toda España en agosto de 1917, provocada pola crise política daquel ano que coincidiu coa grave situación económica provocada pola primeira guerra mundial, que enriquecera os empresarios exportadores pero á vez provocara unha forte inflación que prexudicou ás clases medias e baixas.

## Historia e características 
Foi convocada pola CNT, a UXT e o PSOE, precipitándose por unha folga de ferroviarios en Valencia no mes de xullo. O día 13 de agosto foi declarada a folga xeral revolucionaria pola UXT e a CNT, co apoio do PSOE e dos partidos republicanos, esixindo a constitución dun goberno provisional, que preparase eleccións constituíntes e emprendese unha reforma da constitución.

Ó preparar a folga había a esperanza de que o exército se decantase polo bando dos folguistas, seguindo o exemplo do que pasara cinco meses antes en San Petersburgo ó iniciarse a revolución rusa. Pero o exército reprimiu con dureza as manifestacións, producíndose nos cinco días que durou a folga un total de 43 mortos e 64 feridos. En Cataluña a represión sobre o movemento obreiro comezou co encarceramento do comité de folga (entre outros, Francisco Miranda, Ángel Pestaña e Salvador Seguí) para se estender sobre moitos outros dirixentes sindicais.
Demanda agregada

A **demanda agregada** representa a cantidade de bens e servizos que os habitantes, as empresas, as entidades públicas e o resto do mundo desexan e poden consumir do país para un determinado nivel de prezos. 
A curva de demanda agregada ten pendente negativa: se soben os prezos a xente comprará menos e se baixan comprará máis.

Outra xeito de ver a demanda agregada ten que ver co fluxo circular do ingreso e gasto; toda a produción dunha economía (Y), debe ter un destino, o cal está dado por: C,I,G,X,M. o ingreso xerado na economía é igual ao seu gasto (destino) quedando como segue:
Y=C+I+G+X-M=DA

Onde:
DA = Demanda agregada.
C = Demanda de consumo privado. 
I = Demanda de investimento.
G = Consumo público.
X = Exportacións.
M = Importacións.

Por outro lado, a demanda interna calcúlase da seguinte maneira:
 
DI = C + I + G

E a Demanda Final como: C+I+G+X

Cambios que desprazan a Demanda Agregada da súa curva orixinal:
# unha política fiscal.- cando o goberno trata de influír sobre a economía mediante o gasto que realiza ou xa sexa mediante os impostos.
# unha política monetaria.- a través da oferta monetaria ou das taxas de xuro, canto maior é a cantidade de diñeiro, maior será a demanda agregada; ou s aumenta a taxa de xuro diminúe a demanda agregada.
# por factores internacionais como o tipo de cambio e do ingreso do exterior
# por expectativas futuras no ingreso, na inflación ou nos beneficios.
Curva de demanda

miniatura|dereita|Curvas de demanda e curva de oferta.

A **curva de demanda** amosa a máxima cantidade de bens e servizos que un consumidor estaría disposto a pagar por cada nivel de prezos. Estúdase de forma conxunta coa curva de oferta (unha hipérbole). O punto no que coinciden coñécese co nome de equilibrio entre a oferta e a demanda.

Os factores que determinan a demanda dun ben son o prezo do mesmo, o prezo dos demais bens, a renda persoal do consumidor e tamén as preferencias ou gustos dos individuos. Os desprazamentos ao longo da curva de demanda expresan a variación da cantidade demandada por efecto do prezo.

A curva de demanda prezo normalmente ten unha traxectoria descendente que amosa como, a medida que sobe o prezo, vai descendendo o consumo do produto. Excepcionalmente existen uns bens, denominados bens giffen, para os que a curva de demanda prezo non é decrecente.

## Desprazamento da curva de demanda
Cando a curva de demanda se despraza cara á dereita, explica un aumento na demanda debido á variación doutro factor distinto do propio prezo, e cando a curva se despraza cara a esquerda isto manifesta unha baixada na demanda debida tamén á variación doutro factor distinto ao prezo.
Outros factores externos que inflúen no desprazamento da curva son o aumento da poboación demandante do ben e os cambios nas perspectivas de prezos futuros.
Norberto Centeno

**Norberto Centeno**, nado o 17 de febreiro de 1927 en Santo Tomé (Corrientes) e finado o 11 de xullo de 1977 en Mar del Plata, Buenos Aires, foi un avogado laboralista e xurista arxentino autor da Lei de Contrato de Traballo. Foi secuestrado e asasinado pola ditadura militar denominada Proceso de Reorganización Nacional.

## A súa vida 
Nas décadas de 1940 e de 1950 Norberto Centeno traballou como inspector de Salubridade e Hixiene na Secretaría de Traballo e Previsión.

Licenciouse como escribán na Universidade Nacional del Litoral e como avogado na Universidade Nacional de La Plata en 1956.

O golpe militar de 1955 que derrocou ao presidente Perón ordenou o seu encarceramento por mor da súa militancia peronista.

En 1960, durante a presidencia de Arturo Frondizi, foi detido polo goberno aplicando o Plan Conintes de mobilización militar da poboación, debido ao seu apoio ás folgas declaradas polos sindicatos. Volveu ser detido ilegalmente polas ditaduras militares en 1969 e 1976.

Exerceu o cargo de asesor legal da Confederación General del Trabajo, da Federación Sindicato Unido Petroleros del Estado (SUPE), Unión de Trabajadores Gastronómicos (UTGRA), Unión Obrera Metalúrgica (UOM), Sindicato Único de Trabajadores Edificios de Renta y Propiedad Horizontal de Mar del Plata, Unión Argentina de Artistas de Variedades (UADAV), Sindicato Trabajadores Industria de la Alimentación, Sindicato de Luz y Fuerza de Mar del Plata e Sindicato Camioneros y Obreros del Transporte. Colaborou tamén coa asesoría letrada da Asociación Obrera Textil, do Sindicato de Trabajadores de la Industria del Hielo y de Mercados Particulares y Afines, así como da Federación Argentina de Trabajadores Rurales y Estibadores (FATRE).

En 1974 realizou un anteproxecto de Ley de Contrato de Trabajo que foi o antecedente principal da Lei de Contrato de Traballo 20.744 sancionada ese ano, e que constitúe a lei laboral máis importante da historia arxentina.

## A súa obra 
* 

## A súa morte: a *noite das gravatas* 
Nos xuízos pola verdade levados adiante como resposta ás leis de Punto Final e Obediencia Debida que impediron investigar ata a súa anulación en 2003 a sorte corrida polas vítimas da ditadura militar e os seus responsábeis, María Eva Centeno, filla de Norberto Centeno, declarou:

## Véxase tamén 
### Outros artigos 
* Guerra sucia na Arxentina.
* Dereito laboral.

### Ligazóns externas 
* *La Noche de las Corbatas*, pola Agrupación Norberto Centeno, Páxina 12, 13 de xullo de 2003
* Desaparición y muerte del Dr. Norberto O. Centeno (Cartapacio N° 7289)*, Informe Nunca Más, CONADEP, 1985, Cap. III, Aptdo. C. Desaparición de Avogados 
* *Biografía del Dr. Norberto Centeno'', por Lic. Ruben Chagaray e Roberto López Park, Ministerio do Traballo da Provincia de Buenos Aires
Clitelo

200 px|O clitelo corresponde coa zona engrosada, onde se forma o casulo para os ovos.|miniatura
O **clitelo** é unha estrutura tegumentaria glandular característica dos anélidos Clitelados. É unha área glandular máis ou menos ampla en forma de anel completo (case sempre) que abarca un número determinado de segmentos contiguos (de dous a varias decenas). Esta área glandular non é visíbel durante toda a vida do animal, xa que logo se desenvolve cando o verme acada a madurez sexual ou nos períodos reprodutivos.

O seu espesor varía dunhas especies a outras e a súa posición no corpo do animal é tamén variábel aínda que se sitúa na zona dos poros xenitais femininos ou máis atrás.

A súa función está relacionada coa reprodución e intervén tanto na unión dos individuos durante o emparellamento (mediante a secreción de moco), como na formación do casulo e a elaboración dos fluídos que van nutrir á posta do seu interior. Esta substancia alimentadora da posta é albumina e se forma na capa máis fonda do clitelo, a capa albuminóxena.

O casulo, unha vez formado, sairá pola parte anterior do animal, que provocará grandes ondas de contracción muscular para tal fin. Os óvulos e os espermatozoides son descargados no interior dos casulos ao seu paso por cadanseu poro xenital (xa gonóporos femininos, xa poros espermatecais) no caso dos oligoquetos. No caso dos hirudíneos, o que se deposita no interior do casulo son os cigotos.
Fernando Collor de Mello

**Fernando Afonso Collor de Mello**, coñecido como **Fernando Collor**, nado en Río de Xaneiro o 12 de agosto de 1949, é un empresario e político brasileiro, actualmente afiliado ao Partido Trabalhista Brasileiro.

## Traxectoria 
Foi o primeiro presidente da República brasileira electo polo voto direto despois do Réxime Militar, o 1989, polo período de 1990 e 1992.

Rexeitou o cargo na tentativa de evitar un proceso de impeachment fundamentado en acusacións de corrupción. Aínda que renunciou, o proceso de impeachment proseguiu e Fernando Collor tivo os seus dereitos cesados por oito anos por determinación do Senado Federal, e só foi elixido de novo para cargo público en 2006, tomando posesión como senador por Alagoas en 2007.

## Véxase tamén 
### Ligazóns externas 
* O governo Fernando Collor de Mello no sítio oficial da Presidência da República do Brasil  
* Página oficial de Fernando Collor de Mello